Na podlagi šestega odstavka 97. člena Zakona o varstvu pred ionizirajočimi sevanji in jedrski varnosti (Uradni list RS, št. 76/17, 26/19, 172/21 in 18/23 – ZDU-1O) Vlada Republike Slovenije izdaja

UREDBO

o območjih omejene rabe prostora zaradi jedrskega objekta

I. SPLOŠNI DOLOČBI

1. člen

(vsebina)

Ta uredba ureja:

* merila za določitev območij omejene rabe prostora zaradi jedrskega objekta;
* merila za prepoved gradenj in izvajanja dejavnosti na območjih omejene rabe prostora zaradi jedrskega objekta;
* vrsto gradenj na območjih omejene rabe prostora zaradi jedrskega objekta, za katere je treba k vlogi za izdajo gradbenega dovoljenja priložiti mnenje organa, pristojnega za jedrsko varnost;
* obveščanje o dogodku ali nesreči na objektu na območju omejene rabe prostora.

2. člen

(pomen izrazov)

Izrazi, uporabljeni v tej uredbi, pomenijo:

* dnevna migracija je dnevna selitev prebivalstva (npr. delavci, študentje) med lokacijo stalnega ali začasnega prebivališča, ki je izven območja omejene rabe prostora zaradi jedrskega objekta, in krajem, ki je znotraj območja omejene rabe prostora, za namen izvajanja ali koriščenja uslug dejavnosti, kot jih določa predpis, ki ureja standardno klasifikacijo dejavnosti. V omejitvi dnevne migracije po tej uredbi se ne upoštevajo delavci, ki prihajajo zaradi potreb jedrskega objekta, vključno z novim jedrskim objektom po umestitvi le tega v državni prostorski načrt, delavci, ki opravljajo sezonska dela znotraj območja omejene rabe prostora zaradi jedrskega objekta in udeleženci v cestnem ter železniškem prometu znotraj območja omejene rabe prostora;
* mali modularni reaktor je jedrski reaktor z močjo, ki običajno znaša od 10 do 300 MW, zasnovan pa je za možnost proizvodnje v standardizirani modularni obliki. Ima celostno zasnovo, vgrajeno varnost in manjši inventar jedrske sredice;
* napredni reaktor je takšen, ki se razlikuje od obstoječih reaktorjev predvsem glede načina hlajenja sredice z inertnimi plini, staljeno zmesjo soli ali tekočimi kovinami. Napredni reaktor uporablja materiale za gorivo in projektne rešitve, ki se bistveno razlikujejo od obstoječega goriva iz tablet uranovega dioksida v srajčkah iz cirkonija;
* območje omejene rabe prostora zaradi jedrskega objekta (v nadaljnjem besedilu: območje omejene rabe prostora) je območje, kjer je zaradi ukrepov sevalne in jedrske varnosti posameznega jedrskega objekta raba prostora omejena in vključuje izključitveno območje omejene rabe prostora, ožje območje omejene rabe prostora in širše območje omejene rabe prostora;
* izključitveno območje omejene rabe prostora je notranji del območja omejene rabe prostora zaradi jedrskega objekta, v katerem je določen strožji režim rabe prostora;
* ožje območje omejene rabe prostora je vmesni del območja omejene rabe prostora, kjer je režim rabe prostora milejši kot v izključitvenem območju omejene rabe prostora, vendar strožji kot v širšem območju omejene rabe prostora;
* širše območje omejene rabe prostora je zunanji del območja omejene rabe prostora, v katerem so omejitve rabe prostora milejše.

II. MERILA ZA DOLOČITEV OBMOČIJ OMEJENE RABE PROSTORA ZARADI JEDRSKEGA OBJEKTA

3. člen

(določitev območja omejene rabe prostora)

(1) Obseg izključitvenega območja omejene rabe prostora, ožjega območja omejene rabe prostora in širšega območja omejene rabe prostora se določi v mnenju organa, pristojnega za jedrsko varnost v postopku sprejemanja državnega prostorskega načrta pri umeščanju novega jedrskega objekta v prostor v skladu s prilogo 1, ki je sestavni del te uredbe.

(2) Omejitve v območju omejene rabe prostora se za novi jedrski objekt pričnejo uporabljati po začetku veljavnosti državnega prostorskega načrta, s katerim se je jedrski objekt umestil v prostor.

(3) Ne glede na prvi odstavek tega člena lahko organ, pristojen za jedrsko varnost, določi v mnenju h gradnji jedrskega objekta v postopku pridobitve gradbenega dovoljenja novo območje omejene rabe prostora, ki je različno od območja omejene rabe prostora, kot je določeno v prilogi 1 te uredbe, če je to potrebno za zagotovitev omejitev iz četrtega in petega odstavka tega člena ali za zagotavljanje ukrepov jedrske in sevalne varnosti.

(4) Izključitveno območje omejene rabe prostora mora biti take velikosti, da oseba, ki bi preživela dve uri na zunanji meji tega območja takoj po največjem projektnem izpustu radioaktivnih snovi iz jedrskega objekta med izrednim dogodkom, ne bi prejela skupne doze, večje od 250 mSv, ali doze na njeno ščitnico, večje od 3 Sv.

(5) Širše območje omejene rabe prostora mora biti take velikosti, da oseba na zunanji meji tega območja po največjem projektnem izpustu radioaktivnih snovi iz jedrskega objekta med celotnim prehodom radioaktivnega oblaka med izrednim dogodkom ne bi prejela skupne doze, večje od 100 mSv, ali doze na njeno ščitnico, večje od 3 Sv.

(6) Ne glede na prvi in tretji odstavek tega člena lahko organ, pristojen za jedrsko varnost, na vlogo investitorja ali upravljavca jedrskega objekta določi po pridobljenem gradbenem dovoljenju, ob upoštevanju omejitev iz četrtega in prejšnjega odstavka tega člena in zagotavljanja ukrepov jedrske in sevalne varnosti, novo območje omejene rabe prostora.

(7) Sprememba območja omejene rabe prostora iz prejšnjega odstavka se obravnava na način, kot je določen za spremembe v jedrskih objektih v predpisu, ki ureja zagotavljanje varnosti po začetku obratovanja sevalnih ali jedrskih objektov in postopku sprememb in dopolnitev državnega prostorskega načrta v skladu z zakonom, ki ureja urejanje prostora.

(8) Če se več jedrskih objektov nahaja na območju tako, da se območja omejene rabe prostora, določena za te jedrske objekte, med seboj prekrivajo, se na območju prekrivanja uporabijo omejitve režima območja omejene rabe prostora s strožjim režimom.

4. člen

(območja omejene rabe prostora za obstoječe jedrske objekte)

(1) Za obstoječo jedrsko elektrarno v Krškem s koordinatama središča reaktorja jedrske elektrarne v državnem koordinatnem sistemu D96/TM sta e = 539956,13 m in n = 88838,37 m veljajo naslednja območja:

* izključitveno območje omejene rabe prostora je območje kroga s središčem v središču reaktorja jedrske elektrarne in s polmerom 500 m;
* ožje območje omejene rabe prostora je območje zunaj izključitvenega območja omejene rabe prostora in znotraj območja, ki ga na zunanji strani omejuje krožnica kroga s središčem v središču reaktorja jedrske elektrarne in polmerom 650 m;
* širše območje omejene rabe prostora je območje zunaj ožjega območja omejene rabe prostora in znotraj kroga s središčem v središču reaktorja jedrske elektrarne ter polmerom 1 500 m.

(2) Širše območje omejene rabe prostora za obstoječi jedrski raziskovalni reaktor TRIGA MARK II je območje znotraj obstoječe ograje jedrskega raziskovalnega reaktorja, koordinate oglišč v državnem koordinatnem sistemu D96/TM so:

* e = 468640,10 m in n = 106003,20 m;
* e = 469000,41 m in n = 106003,28 m;
* e = 469000,37 m in n = 106238,39 m;
* e = 468640,09 m in n = 106238,35 m.

(3) Širše območje omejene rabe prostora za Centralno skladišče radioaktivnih odpadkov v občini Dol pri Ljubljani je območje kroga s središčem na skladišču in polmerom 500 m. Koordinati središča Centralnega skladišča radioaktivnih odpadkov v državnem koordinatnem sistemu D96/TM sta e = 468937,43 m in n = 106118,34 m.

(4) Širše območje omejene rabe prostora za odlagališče NSRAO je območje znotraj zunanje ograje odlagališča NSRAO, koordinate oglišč v državnem koordinatnem sistemu D96/TM so:

* e = 541053,2921 m in n = 88475,2274 m;
* e = 540989,516 m in n = 88328,8639 m;
* e = 540995,0667 m in n = 88313,1291 m;
* e = 541265,2729 m in n = 88195,1515 m;
* e = 541285,5266 m in n = 88241,6388 m;
* e = 541296,7075 m in n = 88236,7566 m;
* e = 541345,0985 m in n = 88348,0440 m;
* e = 541337,3168 m in n = 88365,0137 m;
* e = 541070,995 m in n = 88481,0456 m.

III. MERILA ZA PREPOVEDI IN OMEJITVE GRADENJ TER IZVAJANJE DEJAVNOSTI NA OBMOČJIH OMEJENE RABE PROSTORA

5. člen

(prepovedi in omejitve gradenj)

(1) Na izključitvenem območju in ožjem območju omejene rabe prostora so prepovedane gradnje objektov in izvajanje dejavnosti, zaradi katerih bo skupna dnevna migracija večja od 400 ljudi. Delavci, ki v izključitveno območje in ožje območje omejene rabe prostora prihajajo zaradi gradnje, obratovanja ali razgradnje jedrskega objekta, se ne štejejo v dnevno migracijo.

(2) Na širšem območju omejene rabe prostora so prepovedane gradnje in izvajanje dejavnosti, zaradi katere bo skupna dnevna migracija večja od 6 000 ljudi. Delavci, ki v širše območje omejene rabe prostora prihajajo zaradi gradnje, obratovanja ali razgradnje jedrskega objekta, se ne štejejo v dnevno migracijo.

(3) Za območje omejene rabe prostorov jedrskih objektov iz osmega odstavka 3. člena te uredbe se štejejo omejitve iz prvega in drugega odstavka tega člena za celotno (skupno) območje omejenih rab samo enkrat.

(4) Na območju omejene rabe prostora so prepovedane vse gradnje objektov, za katere priloga 2, ki je sestavni del te uredbe, določa, da taka gradnja ni dovoljena.

(5) Na območju omejene rabe prostora so dovoljene gradnje objektov, za katere priloga 2 te uredbe določa, da je gradnja dovoljena, če je organ, pristojen za jedrsko varnost, v postopku izdaje gradbenega dovoljenja ali v skrajšanem postopku v skladu z zakonom, ki ureja graditev, izdal pozitivno mnenje k dokumentaciji za pridobitev gradbenega dovoljenja oziroma k dokumentaciji za pridobitev gradbenega dovoljenja za nezahtevne objekte, glede sprejemljivosti nameravane gradnje z vidika svoje pristojnosti. Dovoljene so tudi gradnje objektov, za katere priloga 2 določa, da je gradnja dovoljena in da mnenje organa, pristojnega za jedrsko varnost ni potrebno.

(6) Prepovedi in omejitve gradenj se ne uporabljajo za objekte, zgrajene na območjih iz prejšnjih odstavkov tega člena pred uveljavitvijo Uredbe o območjih omejene rabe prostora zaradi jedrskega objekta in o pogojih gradnje objektov na teh območjih (Uradni list RS, št. 36/04, 103/06, 92/14 in 76/17 – ZVISJV-1).

(7) Ne glede na določbe iz prejšnjih odstavkov tega člena sta rekonstrukcija ali odstranitev obstoječega objekta in novogradnja objekta na istem zemljišču dovoljeni, če se bistveno ne spremeni velikost novega objekta in njegova namembnost, in je k projektnim rešitvam iz projektne dokumentacije za pridobitev mnenj in gradbenega dovoljenja oziroma k dokumentaciji za pridobitev gradbenega dovoljenja za nezahtevne objekte organ, pristojen za jedrsko varnost, izdal mnenje.

(8) Ne glede na določbe četrtega odstavka tega člena je gradnja novih stanovanjskih stavb dovoljena, če gre za gradnjo na zemljiščih iz Priloge 3, ki je sestavni del te uredbe. Za pridobitev mnenja h gradnji za gradnjo novih stanovanjskih stavb ni potrebno pridobiti projektnih pogojev po tej uredbi, če organ, pristojen za jedrsko varnost v postopku izdaje mnenja h gradnji ugotovi, da je upoštevan projektni pogoj iz tretje točke prvega odstavka 7. člena te uredbe.

(9) Za spremljajoče objekte ob stanovanjskih stavbah kot so npr. garaža, nadstrešnica, gospodarsko poslopje, bazen za kopanje, oporni zid, uta, letna kuhinja, ni potrebno pridobiti projektnih pogojev po tej uredbi, če je iz projektne dokumentacije razvidno, da so zagotovljeni pogoji, ki so za posamezen objekt določeni v prilogi 2 te uredbe.

(10) Če organ, pristojen za jedrsko varnost na podlagi zahteve za izdajo projektnih in drugih pogojev ugotovi, da je nameravana gradnja na podlagi predpisov iz jedrske in sevalne varnosti sprejemljiva in da projektni in drugi pogoji niso potrebni, se zahteva za izdajo projektnih in drugih pogojev šteje kot zahteva za izdajo mnenja, organ, pristojen za jedrsko varnost pa izda mnenje, da se z nameravano gradnjo strinja.

**6. člen**

(prepovedi in omejitve izvajanja globinskih posegov)

(1) V okolici podzemnih delov odlagališč nizko- in srednjeradioaktivnih odpadkov oziroma podzemnih odlagališč visokoradioaktivnih odpadkov so prepovedane dejavnosti in posegi v prostor, ki z globinskimi posegi pod površino tal ogrožajo zaščitne funkcije geoloških plasti okrog teh odlagališč. Omejitev velja za vse faze odlagališča po umestitvi v prostor, in sicer gradnja, poskusno obratovanje, obratovanje ter čas po zaprtju odlagališča, ko se izvaja dolgoročni nadzor in vzdrževanje odlagališča.

(2) Globinski poseg je poseg, ki ni namenjen za potrebe odlagališča radioaktivnih odpadkov in je lahko prepovedan ali pa dovoljen pod pogoji iz tretjega odstavka tega člena, in sicer v okolici podzemnih delov odlagališč iz prejšnjega odstavka, kar pomeni na taki oddaljenosti od zunanjega roba odlagalnega dela odlagališča pri kateri bi lahko ogrožal zaščitne funkcije geoloških plasti okrog odlagališč. Investitor ali upravljavec odlagališča radioaktivnih odpadkov mora v varnostnem poročilu za jedrski objekt opredeliti območje okrog odlagalnega dela odlagališča in vrste posegov v globino, kjer so ti prepovedani ter območje in vrsto posegov, kjer so ti dovoljeni pod pogoji iz tretjega odstavka tega člena.

(3) Investitor mora pred izvajanjem globinskega posega pod površino tal predložiti organu, pristojnemu za jedrsko varnost, analizo vpliva načrtovanega posega na geološke plasti okrog odlagališča, s katero se dokazuje, da poseg ne ogroža zaščitne funkcije geoloških plasti. Globinski poseg je dovoljen, če je organ, pristojen za jedrsko varnost, izdal pozitivno mnenje k projektni dokumentaciji za pridobitev gradbenega dovoljenja ali dovoljenja za izvajanje rudarskih del.

(4) Prepovedi in omejitve izvajanja globinskih posegov se uporabljajo glede na posamezno vrsto globinskega posega in glede na vrsto podzemnega objekta tudi pri določitvi območij omejene rabe prostora iz tretjega člena te uredbe zaradi jedrskega objekta iz prvega odstavka tega člena.

(5) Za odlagališče visokoradioaktivnih odpadkov se prepoved globinskih posegov nanaša na območje na oddaljenosti 500 m od zunanjega roba podzemnega odlagalnega dela odlagališča, kot je to določeno v prilogi 1 te uredbe.

(6) Za odlagališče NSRAO se prepoved globinskih posegov nanaša na območje znotraj zunanje ograje odlagališča NSRAO.

7. člen

(projektni pogoji za izdajo mnenja)

(1) Pri izdaji mnenja iz 5. in 6. člena te uredbe mora organ, pristojen za jedrsko varnost, upoštevati izpolnjevanje naslednjih projektnih pogojev:

1. maksimalno število zaposlenih in število migracij povezanih z opravljanjem dejavnosti ne sme presegati omejitev iz petega člena te uredbe,
2. gradnja objekta ali njegovo obratovanje ne smeta ogrožati jedrskega objekta zaradi poplavljanja,
3. gradnja objekta ali njegovo obratovanje ne sme ovirati komunikacijskih, evakuacijskih in intervencijskih poti do jedrskega objekta,
4. gradnja objekta ali njegovo obratovanje ne sme ogrožati ali poslabšati učinkovitosti sistema fizičnega varovanja jedrskega objekta in ukrepov na varovanem območju; objekt ne sme omogočati ali olajševati nepooblaščenega opazovanja, dostopa, gibanja ali zbiranja podatkov o jedrskem objektu,
5. varnostne funkcije jedrskega objekta ne smejo biti ogrožene in
6. gradnja objekta ali njegovo obratovanje in izredni dogodki na objektu ne smejo ogrožati jedrskega objekta zaradi požarov, eksplozij, onesnaženosti zraka, zastrupitev, korozijskega onesnaženja, izstrelkov ali kako drugače.

(2) K vlogi za izdajo mnenja iz 5. in 6. člena te uredbe je potrebno priložiti podatke o maksimalnem številu zaposlenih ter o številu obiskovalcev povezanih z opravljanjem dejavnosti razen za izdajo mnenja za gradnjo stanovanjske stavbe in spremljajočih objektov ob stanovanjih stavbah.

(3) Projektni pogoji za posamezne gradnje na območju omejene rabe prostora so določeni v prilogi 2 te uredbe.

(4) Ne glede na določbo prejšnjega odstavka, se za gradnje na območju omejene rabe prostora za tiste jedrske objekte iz priloge 1 te uredbe, za katere niso določena vsa tri območja omejene rabe prostora (izključitveno, ožje, širše), v postopku izdaje mnenja h gradnji smiselno upoštevajo vsi projektni pogoji iz prvega odstavka tega člena.

(5) Investitor ali upravljavec objekta iz 5. in 6. člena te uredbe mora na poziv organa, pristojnega za jedrsko varnost, sporočiti vse podatke, potrebne za nadzor nad izvajanjem te uredbe.

8. člen

(obveščanje o dogodku ali nesreči v objektu na območju omejene rabe prostora)

(1) Upravljavec naprave ali obrata, ki je za izvajanje dejavnosti na območju omejene rabe prostora pridobil okoljevarstveno soglasje ali okoljevarstveno dovoljenje v skladu z zakonom, ki ureja varstvo okolja, mora v primeru večje nesreče, kot jo določa zakon, ki ureja varstvo okolja, ali dogodka, ki bi lahko vplival na sevalno in jedrsko varnost jedrskega objekta, takoj obvestiti upravljavca tega jedrskega objekta, na katerega območju omejene rabe prostora je naprava ali obrat, in organ, pristojen za jedrsko varnost.

(2) Določba prejšnjega odstavka se smiselno uporablja tudi pri izdaji mnenja iz petega in šestega člena te uredbe.

IV. NADZOR

9. člen

(nadzor)

(1) Nadzor nad izvajanjem te uredbe izvaja inšpekcija, pristojna za jedrsko varnost.

(2) Ne glede na prejšnji odstavek izvaja v sodelovanju z inšpekcijo, pristojno za jedrsko varnost, tudi:

* inšpekcija, pristojna za graditev, nadzor prepovedi in omejitev graditev iz 5. člena te uredbe;
* inšpekcija, pristojna za rudarstvo, nadzor prepovedi in omejitev izvajanja dejavnosti iz 6. člena te uredbe.

V. KONČNI DOLOČBI

10. člen

(prenehanje veljavnosti)

Z dnem uveljavitve te uredbe preneha veljati Uredba o območjih omejene rabe prostora zaradi jedrskega objekta in o pogojih gradnje objektov na teh območjih (Uradni list RS, št. 78/19).

11. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne

EVA 2025-2560-0017

Vlada Republike Slovenije
**dr. Robert Golob**predsednik

**Priloga 1: Najmanjše območje omejene rabe prostora**

| Vrsta jedrskega objekta | Najmanjša velikost izključitvenega območja omejene rabe prostora | Najmanjša velikost ožjega območja omejene rabe prostora | Najmanjša velikost širšega območja omejene rabe prostora |
| --- | --- | --- | --- |
| objekt za predelavo in obogatitev [jedrskih snovi](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/NPB/TabelaPojmov-veljavni.doc#Jedrskesnovi) ali izdelavo jedrskega goriva | območje kroga s središčem v središču jedrskega objekta in polmerom 800 m | območje zunaj izključitvenega območja omejene rabe prostora in znotraj kroga s središčem v središču jedrskega objekta ter polmerom 1 000 m | območje zunaj ožjega območja omejene rabe prostora in znotraj kroga s središčem v središču jedrskega objekta ter polmerom 2 000 m  |
| [jedrska elektrarna](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/NPB/TabelaPojmov-veljavni.doc#Jedrskaelektrarna) z reaktorjem električne moči\* večje od 300 MW | območje kroga s središčem v središču jedrskega reaktorja in polmerom 500 m  | območje zunaj izključitvenega območja omejene rabe prostora in znotraj kroga s središčem v središču jedrskega reaktorja ter polmerom 650 m  | območje zunaj ožjega območja omejene rabe prostora in znotraj kroga s središčem v središču jedrskega reaktorja ter polmerom 1 500 m |
| mali modularni ali napredni reaktor ali raziskovalni reaktor termične moči večje od 10 MW | območje znotraj ograje jedrskega objekta | - | območje zunaj izključitvenega območja omejene rabe prostora in znotraj kroga s središčem v središču jedrskega reaktorja ter polmerom 500 m |
| jedrski reaktor ali raziskovalni reaktor termične moči večje od 1 MW | območje znotraj ograje jedrskega objekta | - | območje zunaj izključitvenega območja omejene rabe prostora in znotraj kroga s središčem v središču jedrskega reaktorja ter polmerom 500 m  |
| jedrski reaktor ali raziskovalni reaktor termične moči, manjše od 1 MW  | - | - | območje znotraj ograje jedrskega objekta |
| objekt za skladiščenje, predelavo ali obdelavo izrabljenega goriva ali [visokoradioaktivnih odpadkov](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/NPB/JV7.doc#VRAO) | območje kroga s središčem v središču jedrskega objekta in polmerom 500 m  | območje okoli izključitvenega območja omejene rabe prostora in znotraj kroga s središčem v središču jedrskega objekta in polmerom 650 m  | območje zunaj ožjega območja omejene rabe prostora in znotraj kroga s središčem v središču jedrskega objekta in polmerom 1 500 m |
| objekt za skladiščenje ali obdelavo [nizko- ali srednjeradioaktivnih odpadkov](http://www.ursjv.gov.si/fileadmin/ujv.gov.si/pageuploads/si/Zakonodaja/SlovenskiPredpisi/NPB/JV7.doc#NSRAO) | - | - | območje kroga s središčem v središču skladišča in polmerom 500 m |
| odlagališče visokoradioaktivnih odpadkov – do zaprtja | območje znotraj ograje jedrskega objekta  | - | 500 m okrog ograje, ki omejuje površinske objekte odlagališča in območje na oddaljenosti 500 m od zunanjega roba podzemnega odlagalnega dela odlagališča za namen globinskih posegov  |
| odlagališče visokoradioaktivnih odpadkov – po zaprtju | območje znotraj ograje jedrskega objekta  | - | območje na oddaljenosti 500 m od zunanjega roba podzemnega odlagališča za namen globinskih posegov |
| odlagališče nizko- in srednjeradioaktivnih odpadkov do zaprtja | območje znotraj ograje jedrskega objekta | - | območje jedrskega objekta, povečano za 50 m širok pas okoli ograje odlagališča |
| odlagališče nizko- in srednjeradioaktivnih odpadkov – po zaprtju | območje znotraj ograje jedrskega objekta | - | območje jedrskega objekta, povečano za 50 m širok pas okoli ograje odlagališča |

\* električna moč 300 MW je ekvivalentna 900 MW termične moči

**Priloga 2: Pogoji za gradnjo posameznih objektov**

|  |  |
| --- | --- |
| **+** | Dovoljena gradnja na območju omejene rabe prostora in mnenje organa, pristojnega za jedrsko varnost, ni potrebno. |
| **-** | Prepovedana gradnja na območju omejene rabe prostora. |
| **pd** | [Dovoljena gradnja *zahtevnega in manj zahtevnega objekta*](#člen46) na območju omejene rabe prostora, če so za gradnjo preverjeni vplivi na sevalno in jedrsko varnost v postopku pridobivanja projektnih pogojev k projektnim rešitvam ter mnenja k projektni dokumentaciji za pridobitev gradbenega dovoljenja. Če gre za gradnjo *nezahtevnega* objekta, za katero je v skladu s [predpisi, ki urejajo gradnje objektov](http://zakonodaja.gov.si/rpsi/r02/predpis_URED2062.html), treba pridobiti gradbeno dovoljenje, se preverijo vplivi na sevalno in jedrsko varnost v postopku izdaje mnenja organa, pristojnega za jedrsko varnost, ki ga mora investitor priložiti vlogi za izdajo gradbenega dovoljenja.  |
| **pdj**  | Enako kot »pd«, vendar samo za gradnje za potrebe jedrskega objekta.  |

| CC-SIklasifikacija | Klasifikacija objektov | Podrobnejša klasifikacija | Izključitveno območje omejene rabe prostora (\*) | Ožje območje omejene rabe prostora (\*)  | Širše območje omejene rabe prostora (\*) |
| --- | --- | --- | --- | --- | --- |
| 1110 | Enostanova-njske stavbe | 11100 | Enostanovanjske stavbe | - | - | - |
| 1121 | Dvostanova-njske stavbe | 11210 | Dvostanovanjske stavbe | - | - | - |
| 1122 | Tri- in večstanova-njske stavbe | 11220 | Tri- in večstanova-njske stavbe | - | - | - |
| 1130 | Stanovanje stavbe za posebne družbene skupine | 11300 | Stanovanjske stavbe z oskrbovanimi stanovanji | - | - | - |
| 11302 | Stanovanjske stavbe za druge posebne družbene skupine | - | - | - |
| 1211 | Hotelske in podobne gostinske stavbe | 12111 | Hotelske in podobne stavbe za kratkotrajno nastanitev | - | - | - |
| 12112 | Gostilne, restavracije in točilnice | - | - | pd1 (1 - 3) |
| 1212 | Druge gostinske stavbe za kratkotrajno nastanitev | 12121 | Druge gostinske stavbe za kratkotrajno nastanitev | - | - | - |
| 12122 | Stavbe za kratkotrajno nastanitev na drevesu | - | - | - |
| 1220 | Poslovne in upravne stavbe | 12201 | Stavbe javne uprave  | - | - | - |
| 12202 | Stavbe bank, pošt, zavarovalnic | - | - | - |
| 12203 | Druge poslovne stavbe | - | - | pd1 (1 - 3) |
| 12204 | Konferenčne in kongresne stavbe | - | - | - |
| 1230 | Trgovske stavbe in stavbe za storitvene dejavnosti | 12301 | Trgovske stavbe | - | - | pd1 (1 - 3) |
| 12302 | Sejemske dvorane, razstavišča | - | - | - |
| 12303 | Oskrbne postaje | - | - | - |
| 12304 | Stavbe za storitvene dejavnosti | - | - | pd (1, 2, 3, 6) |
| 1241 | Postajna poslopja, terminali, stavbe za izvajanje komunikacij ter z njimi povezane stavbe | 12410 | Postajna poslopja, terminali, stavbe za izvajanje komunikacij ter z njimi povezane stavbe  | - | - | pd2 (1 - 3) |
| 1242 | Garažne stavbe | 12420 | Garažne stavbe | pdj (2 - 6) | pd (1, 2, 3, 6) \*\* | pd (1, 2, 3, 6) \*\* |
| 1251 | Industrijske stavbe | 12510 | Industrijske stavbe | pdj (2 - 6) | pd (1, 2, 3, 5, 6) | pd (1, 2, 3, 5, 6) |
| Stavbe za predelavo kmetijskih proizvodov | - | pd (1, 2, 3, 5, 6) | pd (1, 2, 3, 5, 6) |
| 1252 | Rezervoarji, silosi in skladiščne stavbe | 12520 | Skladiščne stavbe | pdj (2 - 6) | pd3 (1, 2, 3, 6) | pd3 (1, 2, 3, 6) |
| Rezervoarji in cisterne za vodo in druge tekočine | pdj (2 - 6) | pd3 (2, 3) | pd3 (2, 3) |
| Rezervoarji za nafto in plin | pdj (2 - 6) | pd3 (2, 3, 6) | pd3 (2, 3, 6) |
| Stolpni silosi za suhe snovi | pdj (2 - 6) | pd3 (2, 3, 6) | pd3 (2, 3, 6) |
| 1261 | Stavbe za kulturo in razvedrilo | 12610 | Kinodvorane, koncertne dvorane, operne hiše, gledališča, dvorane za družbene prireditve | - | - | - |
| Paviljoni in stavbe za živali in rastline v živalskih ter botaničnih vrtovih | - | - | - |
| 1262 | Muzeji, arhivi in knjižnice | 12620 | Muzeji, arhivi in knjižnice | - | - | - |
| 1263 | Stavbe za izobraževa-nje in znanstveno-raziskovalno delo | 12630 | Stavbe za izobraževanje in znanstveno-raziskovalno delo | - | pdj (1 – 3, 6) | pdj (1- 3, 6) |
| 1264 | Stavbe za zdravstveno oskrbo | 12640 | Stavbe za zdravstveno oskrbo | pdj (2 - 4) | -  | - |
| 1265 | Stavbe za šport | 12650 | Stavbe za šport | - | - | pd1 (1 - 3) |
| 1271 | Nestanova-njske kmetijske stavbe | 12711 | Stavbe za rastlinsko pridelavo | - | pd (1 - 3) | pd (1 - 3) |
| 12712 | Stavbe za rejne živali, stavbe za rejo divjadi v oborah, druge stavbe za rejo živali | - | - | pd (2, 3) |
| Stavbe ribogojnice  | - | - | pd (2, 3) |
| 12713 | Kmetijski silos | - | pd (2, 3) | pd (2, 3) |
| Kleti, vinske kleti | - | pd (2, 3) | pd (2, 3) |
| Skladišča pridelkov | - | pd (2, 3) | pd (2, 3) |
| Kozolci | - | + | + |
| 12714 | Stavbe za shranjevanje kmetijskih strojev, orodja in mehanizacije | - | pd (2, 3) | pd (2, 3) |
| 1272 | Obredne stavbe | 12721 | Stavbe za opravljanje verskih obredov | - | - | - |
| 12722 | Pokopališke stavbe | - | - | - |
| 1273 | Kulturna dediščina, ki se ne uporablja za druge namene | 12730 | Kulturna dediščina, ki se ne uporablja za druge namene | + | + | + |
| 1274 | Druge stavbe, ki niso uvrščene drugje | 12741 | Vojašnice in stavbe za nastanitev policistov | - | pdj (1, 2, 3, 6) | pdj (1, 2, 3, 6) |
| 12742 | Stavbe sil za zaščito, reševanje in pomoč, gasilski domovi | - | pdj (1, 3, 4, 6) | pd (1, 3, 4) |
| 12743 | Zaklonišča | pdj (2 - 4) | pd (1, 3) | pd (1 - 3) |
| 12744 | Sanitarije | - | pd (3) | pd (2, 3) |
| 12745 | Ute, letne kuhinje, vratarnice, garderobe | pdj (2 - 6) | pd (3) | pd(3) |
| Nadstrešnice | pdj (2 - 6) | pd (3) | pd (3) |
| 12746 | Druge stavbe, ki niso uvrščene drugje | pdj (2 - 6) | pdj (2, 3) | pd (1 - 3) |
| 2111 | Avtoceste, hitre ceste, glavne ceste in regionalne ceste | 21111 | Avtoceste, hitre ceste (HC), glavne ceste I. in II. reda (G1, G2) | - | pd4 (2, 3, 6) | pd4 (2, 3, 6) |
| Prometne površine zunaj vozišča, počivališča, parkirišča, avtobusna postajališča, obračališča, servisne površine | - | pd (2, 3, 6) | pd (2, 3, 6) |
| 21112 | Regionalne ceste I., II. in III. reda (R1, R2, R3) | - | pd4 (2, 3, 6) | pd4 (2, 3, 6) |
| Prometne površine zunaj vozišča, počivališča, parkirišča, avtobusna postajališča, obračališča, servisne površine | - | pd (2, 3, 6) | pd (2, 3, 6) |
| 2112 | Lokalne ceste in javne poti, nekategorizirane ceste in gozdne ceste | 21121 | Ceste, ulice in poti | pdj (2 - 4) | pd (2, 3) | pd (2, 3) |
| Prometne površine zunaj vozišča in servisne prometne površine | pdj (2 - 4) | pd (2, 3) | pd (2, 3) |
| Gozdne ceste, pešpoti, kolesarske poti in jahalne steze | pd (2 - 4) | pd (2, 3) | pd (2, 3) |
| Gozdne vlake  | pd (2 - 4) | + | + |
| 21122 | Parkirišča izven vozišča | pdj (2 - 6) | pd (2, 3) | pd (2, 3) |
| 2121 | Glavne in regionalne železniške proge | 21210 | Glavne in regionalne železniške proge | - | - | pd5 (2, 3, 6) |
| 2122 | Mestne železniške proge | 21220 | Mestne železniške proge |  - | pd5 (2, 3, 6) | pd5 (2, 3) |
| 2130 | Letališke steze | 21301 | Vzletno-pristajalne in vozne letališke steze, helioporti, letališke ploščadi | pdj (2 - 6)  | pdj (2, 3, 4, 6)  | pdj (2, 3, 4, 6)  |
| Objekti za zagotavljanje zemeljskega prevoza in notranjih prometnih tokov | - | - | - |
| 21302 | Letalski radio-navigacijski objekti | - | pd (1 - 3) | pd (1 - 3) |
| 2141 | Mostovi in viadukti | 21410 | Mostovi, viadukti, nadvozi, nadhodi | - | pd (2, 3) | pd (2, 3) |
| Brvi | - | pd (2, 3) | pd (2, 3) |
| 2142 | Predori in podhodi | 21421 | Predori | - | pd (2, 3) | pd (2, 3) |
| Prepusti | pdj (2 - 5) | pd (2, 3) | pd (2, 3) |
| 21422 | Podhodi | - | pd (2, 3) | pd (2, 3) |
| 21423 | Pokriti vkopi in galerije | - | pd (2, 3) | pd (2, 3) |
| 2151 | Pristanišča in plovbne poti | 21510 | Pristanišča in plovbne poti | pdj (2 - 5)  | pdj (2, 3) | pd (2, 3) |
| 2152 | Jezovi, vodne pregrade in drugi vodni objekti | 21520 | Jezovi, pragovi, drče, pregrade | pdj (2 - 5)  | pdj (2, 3) | pd (2, 3) |
| Vkopani zadrževalniki in podobni objekti za akumulacijo vode | pdj (2 - 4) | pdj (2, 3) | pd (2, 3) |
| Zadrževalniki za akumulacijo vode za namakanje kmetijskih zemljišč |  | pd (2, 3) | pd (2, 3) |
| Objekti za zaščito rečnih in morskih bregov ter ureditev strug | pdj (2 - 5) | pdj (2, 3) | pd (2, 3) |
| Nasipi in podobni objekti za zaščito pred poplavami | pdj (2 - 5) | pd (2, 3) | pd (2, 3) |
| 2153 | Sistem za namakanje in osuševanje, akvadukti | 21530 | Akvadukti | pdj (2 - 4) | pd (2, 3) | pd (2, 3) |
| Odvzemni objekti razen vrtin za namakanje CC-SI 22223, dovodno omrežje in namakalna oprema, drenažni jarki in drugi objekti za osuševanje zemljišč | pdj (2 - 4) | pd (2, 3) | pd (2, 3) |
| 2211 | Naftovodi in daljinski (prenosni) plinovodi | 22110 | Naftovodi in daljinski (prenosni) plinovodi | - | - | pd6 (2, 3, 5, 6) |
| 2212 | Daljinski (transportni) vodovodi | 22121 | Daljinski (transportni) vodovodi | pd (2 - 5) | pd (2, 3) | pd (2, 3) |
| 22122 | Objekti za črpanje, filtriranje in zajem vode | pdj (2 - 4) | pd (2, 3) | pd (2, 3) |
| 2213 | Daljinsko (hrbtenično) komunikaci-jsko omrežje | 22130 | Daljinsko (hrbtenično) komunikacijsko omrežje | pd (2 - 5) | + | + |
| 2214 | Daljinski (prenosni) elektroenerge-tski vodi | 22140 | Daljinski (prenosni) elektroenergetski vodi | pd (2 - 6) | +  | +  |
| 2221 | Lokalni (distribucijski) plinovodi | 22210 | Lokalni (distribucijski) plinovodi | pdj (2 - 6) | pd (2 -6) | pd (2 - 6) |
| 2222 | Lokalni cevovodi | 22221 | Distribucijski cevovodi za pitno vodo, cevovodi za tehnološko vodo | pdj (2 - 4) | + | + |
| Omrežje in naprave za preprečevanje požara (hidrantno omrežje) | + | + | + |
| Toplarne in kotlovnice | pdj (2 - 6) | pd (2, 3) | pd (2, 3) |
| Razdelilno omrežje za dovod tople in vroče vode | pd (2 - 6)  | pd (2, 3) | pd (2, 3) |
| Lokalni cevovodi za dobavo stisnjenega zraka | pdj (2 - 6) | pd (2, 3) | pd (2, 3) |
| 22223 | Vodni stolpi | pdj (2 - 6) | pd (2, 3) | pd (2, 3) |
| Arteški in drugi vodnjaki ter vrtine za namakanje | pd (2 - 4) | pd (2, 3) | pd (2, 3) |
| Vodohrani | pdj (2 - 4) | pd (2, 3) | pd (2, 3) |
| 2223 | Cevovodi za odpadno vodo | 22231 | Kanalizacijsko omrežje za odvajanje odpadne vode | pdj (2 - 4) | pd (2, 3) | pd (2, 3) |
| 22232 | Vse vrste čistilnih naprav, ki uporabljajo mehanske, kemične in biološke ali druge postopke čiščenja | pdj (2 - 6) | pd (2, 3) | pd (2, 3) |
| 2224 | Lokalni (distribucijski) elektroenergetski vodi in lokalna (dostopovna) komunikaci-jska omrežja | 22241 | Razdelilno elektroenergetsko omrežje | pdj (2 - 6) | +  | + |
| 22242 | Dostopovno komunikacijsko omrežje s pripadajočo infrastrukturo dostopovnega omrežja | pdj (2 - 4) | +  | + |
| 2301 | Objekti za pridobivanje in izkoriščanje mineralnih surovin | 23010 | Rudarski objekti za pridobivanje in izkoriščanje, bogatenje in skladiščenje mineralnih surovin, kot so rudarski postroj in rudarska infrastruktura | - | - | -  |
| Objekti za proizvodnjo mavca, cementa, opeke, strešnikov in podobno, betonarne | - | - | pd (2, 3, 6) \*\* |
| 62302 | Elektrarne in drugi energetski objekti | 23021 | Elektrarne in drugi energetski objekti | pd (1-6) | pd (1-6) | pd (1-6) |
| 23022 | Hranilniki električne energije | pd (1-6) | pd (1-6) | pd (1-6) |
| 2303 | Objekti kemične industrije | 23030 | Objekti kemične industrije  | - | - | -  |
| 2304 | Objekti industrije, ki niso uvrščeni drugje | 23040 | Objekti industrije, ki niso uvrščeni drugje | - | - | - |
| 2411 | Športna igrišča | 24110 | Športna igrišča | - | - | pd1 (1 - 3) |
| 2412 | Drugi objekti za šport, rekreacijo in prosti čas | 24121 | Športna pristanišča in marine | - | - | pd1 (1 - 3) |
| 24122 | Otroška in druga javna igrišča, zabaviščni, igrišča za golf, konjeniški centri, javni in urbani vrtovi, parki, trgi, živalski in botanični vrtovi | - | - | pd1 (1 - 3) |
| Zabaviščni, adrenalinski in plezalni parki | - | - | pd1 (1 - 3) |
| Urejena naravna kopališča, smučišča na vodi, kajakaške proge na divjih vodah | - | - | pd1 (1 - 3) |
| Kampi | - | - | pd1 (1 - 3)  |
| Vzletišča | - | - | pd1(3) |
| Smučišča | - | - | pd1(3) |
| Skakalnice | - | - | pd1 (3) |
| Žičniške naprave | - | - | pd1 (3) |
| Razgledne ploščadi, opazovalnice in odprti grajeni prostori na drevesu | - | - | pd1 (3) |
| Bazen za kopanje | - | - | pd1 (3) |
| 2420 | Drugi gradbeni inženirski objekti | 24201 | Obrambni objekti | - | - | pdj (2, 3, 4, 6) |
| 24202 | Ribogojnice | - | - | pd (2, 3) |
| Koritasti silosi | - | pd (2, 3) | pd (2, 3) |
| Zbiralniki gnojnice in gnojevke | - | + | + |
| Gnojišča, napajalna korita, krmišča | - | + | + |
| Visoke preže | - | pd (3) | pd (3) |
| 24203 | Odprta skladišča odpadkov, površine za obdelavo odpadkov | pdj (1-6) | pdj (1-6) | pd (1-6) |
| Odlagališča odpadkov in radioaktivnih odpadkov | pdj (1-6) | pdj (1-6) | pd7 (1-6) |
| 24204 | Pokopališča | - | - | -  |
| 24205  | Ograje | pdj (2 - 4) | pd (2, 3) | pd (2, 3) |
| Zaščitne ograje na igriščih | - | - | pd1 (2, 3) |
| Oporni zidovi | pdj (2 - 4) | pd (2, 3) | pd (2, 3) |
| Objekti za zadrževanje plazov | pdj (2 - 4) | pd (2, 3) | pd (2, 3) |
|  | 24206 | Odprta skladišča in odprte prodajne površine | - | - | pd (1 - 3) |
|  | 24207 | Nepokrita prezentirana arheološka najdišča in ruševine | + | + | + |
|  | 24208 | Drugi gradbeni inženirski objekti, ki niso uvrščeni drugje | pdj (1 - 6) | pdj (1, 2, 3, 6) | pd (1, 2, 3, 6) |

\* v oklepaju so navedeni projektni pogoji iz 7. člena, ki jih je potrebno upoštevati pri posamezni vrsti objekta

\*\* odvisno od vrste in velikosti objekta

1 Dovoljena je gradnja stavb, če gre za gostinsko, trgovsko ali športno dejavnost, namenjeno migrantom (delavci, študentje) in prebivalstvu s stalnim prebivališčem na območju omejene rabe prostora, ali izobraževalno ali raziskovalno dejavnost, namenjeno zaposlenim na območju omejene rabe prostora.

2 Dovoljena je gradnja stavb za izvajanje komunikacij in z njimi povezanih stavb, če se dokaže, da nimajo vpliva na sevalno in jedrsko varnost

3 Gradnja je dovoljena, če se v njih ne skladiščijo eksplozivne ali kako drugače nevarne snovi, ki bi lahko vplivale na sevalno ali jedrsko varnost.

4 Gradnja je dovoljena, kadar ni možno speljati ceste mimo območja omejene rabe. Če se gradnja dovoli, je treba z analizami dokazati, da promet z nevarnimi snovmi po taki cesti ne bi vplival na jedrski objekt v normalnih in izrednih razmerah.

5 Gradnja je dovoljena, kadar ni možno speljati železniške proge mimo območja omejene rabe. Če se gradnja dovoli, je treba z analizami dokazati, da promet z nevarnimi snovmi po takih železniških progah ne bi vplival na jedrski objekt v normalnih in izrednih razmerah.

6 Gradnja je dovoljena, če naftovoda ali plinovoda ni možno speljati zunaj območja omejene rabe.

7 Dovoljena je gradnja odlagališč, gradnja objektov za predelavo nevarnih odpadkov pa samo, kadar ne morejo imeti vpliva na sevalno ali jedrsko varnost.

**Priloga 3: Seznam parcel**

**k. o. 1317 Stari Grad**

|  |  |  |  |  |  |  |  |
| --- | --- | --- | --- | --- | --- | --- | --- |
| 1139/5 | 1179/71 | 1180/129 | 1180/59 | 1225 | 254/14 | 378/4 | 7348 |
| 1139/6 | 1179/72 | 1180/130 | 1180/60 | 1250 | 254/16 | 380/1 | 7350 |
| 1170/1 | 1179/8 | 1180/131 | 1180/62 | 1251 | 282/1 | 380/2 | 7376 |
| 1176/3 | 1180/100 | 1180/132 | 1180/66 | 1253 | 283/2 | 380/3 | 7377 |
| 1176/4 | 1180/101 | 1180/134 | 1180/67 | 1254 | 284/2 | 576 | 7384 |
| 1176/5 | 1180/103 | 1180/135 | 1180/80 | 1255 | 284/4 | 590 | 7389 |
| 1179/10 | 1180/105 | 1180/14 | 1180/82 | 1256 | 304 | 6385 | 7390 |
| 1179/134 | 1180/107 | 1180/141 | 1180/83 | 203 | 305 | 6387 | 7392 |
| 1179/135 | 1180/108 | 1180/144 | 1180/85 | 204 | 318/3 | 7145 | 7397 |
| 1179/136 | 1180/109 | 1180/145 | 1180/87 | 205 | 323 | 7259 | 7398 |
| 1179/138 | 1180/110 | 1180/146 | 1180/89 | 206 | 327/1 | 7261 | 7399 |
| 1179/144 | 1180/111 | 1180/147 | 1180/90 | 210/1 | 327/2 | 7293 | 7400 |
| 1179/145 | 1180/112 | 1180/148 | 1180/92 | 210/2 | 328 | 7297 | 7402 |
| 1179/146 | 1180/113 | 1180/149 | 1180/93 | 211 | 329/1 | 7307 | 7403 |
| 1179/23 | 1180/116 | 1180/150 | 1180/95 | 212/2 | 339/2 | 7311/1 | 7404 |
| 1179/30 | 1180/117 | 1180/2 | 1180/96 | 214/10 | 339/3 | 7322 | 7405 |
| 1179/32 | 1180/119 | 1180/32 | 1180/97 | 214/11 | 339/5 | 7324 | 7406 |
| 1179/38 | 1180/120 | 1180/33 | 1180/98 | 214/12 | 340 | 7331 | 7407 |
| 1179/39 | 1180/121 | 1180/40 | 1180/99 | 214/2 | 341 | 7334 | 7409 |
| 1179/41 | 1180/122 | 1180/43 | 1193 | 214/6 | 342 | 7335 | 7413 |
| 1179/49 | 1180/123 | 1180/44 | 1194/1 | 214/7 | 344/4 | 7342 | 7414 |
| 1179/54 | 1180/125 | 1180/5 | 1198/3 | 214/8 | 370/5 | 7344 | 7415 |
| 1179/68 | 1180/126 | 1180/50 | 1199 | 214/9 | 372/4 | 7345 | 7416 |
| 1179/69 | 1180/127 | 1180/54 | 1223/2 | 228/2 | 374/3 | 7346 | 7421 |
| 1179/70 | 1180/128 | 1180/58 | 1223/3 | 248/1 | 378/2 | 7347 | 7426 |

**k. o. 1316 Stara vas**

|  |  |  |  |  |  |  |  |
| --- | --- | --- | --- | --- | --- | --- | --- |
| \*1 | 85/9 | 87/3 | 89/3 | 104/1 | 134/7 | 752/2 | 2684 |
| \*270 | 85/10 | 87/4 | 89/4 | 104/3 | 134/8 | 753 | 2687 |
| \*375 | 86/1 | 87/7 | 89/5 | 111/7 | 134/9 | 801/1 | 2689 |
| \*660 | 86/2 | 88/1 | 89/6 | 118/2 | 747/4 | 2642 | 2695 |
| 23/2 | 86/3 | 88/2 | 89/7 | 118/3 | 747/5 | 2653 | 2696 |
| 85/3 | 86/4 | 88/3 | 89/8 | 118/4 | 747/6 | 2657 | 2701 |
| 85/4 | 86/5 | 88/4 | 89/9 | 118/5 | 750/1 | 2674 |  |
| 85/7 | 86/6 | 89/1 | 93/2 | 131/1 | 750/2 | 2675 |  |
| 85/8 | 87/1 | 89/2 | 97 | 134/6 | 750/4 | 2676 |  |

**k. o. 1320 Drnovo**

|  |  |  |  |  |  |  |  |
| --- | --- | --- | --- | --- | --- | --- | --- |
| \*298 | 2105/107 | 2105/115 | 2105/131 | 2105/212 | 2105/3 | 2105/7 | 3676 |
| 2104/105 | 2105/108 | 2105/121 | 2105/132 | 2105/213 | 2105/4 | 2642/23 | 3677 |
| 2104/77 | 2105/109 | 2105/125 | 2105/188 | 2105/214 | 2105/5 | 2642/24 | 5116 |
| 2105/1 | 2105/113 | 2105/130 | 2105/2 | 2105/215 | 2105/6 | 2642/9 | 5117 |

**k. o. 1321 Leskovec**

|  |  |  |  |  |  |  |
| --- | --- | --- | --- | --- | --- | --- |
| \*182 | 1204/176 | 1205/53 | 1205/94 | 1205/111 | 1205/344 | 1351/21 |
| \*218 | 1204/178 | 1205/54 | 1205/95 | 1205/112 | 1351/11 | 1351/22 |
| \*379 | 1204/194 | 1205/61 | 1205/96 | 1205/113 | 1351/12 | 1351/23 |
| \*389 | 1204/203 | 1205/64 | 1205/97 | 1205/114 | 1351/13 | 1351/24 |
| 1204/39 | 1204/204 | 1205/79 | 1205/98 | 1205/116 | 1351/14 | 1351/26 |
| 1204/43 | 1204/216 | 1205/80 | 1205/104 | 1205/117 | 1351/15 | 1351/33 |
| 1204/44 | 1204/217 | 1205/87 | 1205/106 | 1205/118 | 1351/16 |  |
| 1204/51 | 1205/31 | 1205/88 | 1205/108 | 1205/120 | 1351/18 |  |
| 1204/174 | 1205/37 | 1205/89 | 1205/109 | 1205/166 | 1351/19 |  |
| 1204/175 | 1205/41 | 1205/93 | 1205/110 | 1205/343 | 1351/20 |  |